11. รายการระหว่างกัน

    1.  รายการระหว่างกัน

  หนี้สิน รายได้ และค่าใช้จ่ายส่วนหนึ่งของบริษัทเกิดขึ้นจากรายการกับกิจการที่เกี่ยวข้องกัน
  กิจการเหล่านี้เกี่ยวข้องกันโดยเป็นผู้ถือหุ้นและ/หรือกรรมการของบริษัท
  รายการบัญชีและยอดคงเหลือกับ กิจการที่เกี่ยวข้องกันที่มีนัยสำคัญ สำหรับปีสิ้นสุดวันที่ 31
  ธันวาคม พ.ศ. 2551 และ 2550 ดังนี้

การกู้ยืมเงินจากธนาคารนครหลวงไทย จำกัด(มหาชน) เป็นไปตามเงื่อนไขปกติธุรกิจทั่วไป
และการคิดดอกเบี้ยเงินกู้ยืม การจ่ายค่านายหน้า ค่าธรรมเนียมธนาคาร
และดอกเบี้ยรับระหว่างกันเป็นไปตามราคาตลาด

  ---------------------- -------------------- -------------- -------------
  (หน่วย : บาท)                                               

                         ลักษณะความสัมพันธ์       2551           2550

  ยอดคงเหลือ                                                  

  บริษัทที่เกี่ยวข้องกัน                                             

  ธนาคารนครหลวงไทย จำกัด  ผู้ถือหุ้น                               
  (มหาชน)                                                    

  ค่าใช้จ่ายล่วงหน้า                               615,763        -

  ค่านายหน้าจ่ายล่วงหน้า                           111,941        -

  ดอกเบี้ยค้างจ่าย                                1,559,202      1,365,473

  ค่านายหน้าค้างจ่าย                              -              3,931
  ---------------------- -------------------- -------------- -------------

+--------------------+-------+----------+--------+---------+----------+
|                    |       |          |        |         | (หน่วย :  |
|                    |       |          |        |         | บาท)     |
+--------------------+-------+----------+--------+---------+----------+
|                    | ลักษณะ | ย        | รับเงินกู้ | ชำระคืน  | ย        |
|                    |       | อดคงเหลือ |        |         | อดคงเหลือ |
|                    | ความ  |          |        |         |          |
|                    | สัมพันธ์ | ณ วันที่ 31 |        |         | ณ วันที่ 31 |
|                    |       | ธันวาคม   |        |         | ธันวาคม   |
|                    |       |          |        |         | พ.ศ.     |
|                    |       | พ.ศ.     |        |         | 2551     |
|                    |       | 2550     |        |         |          |
+--------------------+-------+----------+--------+---------+----------+
| บริษัทที่เกี่ยวข้องกัน     |       |          |        |         |          |
+--------------------+-------+----------+--------+---------+----------+
| ธนาคารนครหลวงไทย   | ผู้ถือหุ้น |          |        |         |          |
| จำกัด (มหาชน)       |       |          |        |         |          |
+--------------------+-------+----------+--------+---------+----------+
| เงินกู้ยืมระยะสั้น       |       | 445      | 4      | (       | 610      |
|                    |       | ,000,000 | ,693,0 | 4,528,0 | ,000,000 |
|                    |       |          | 00,000 | 00,000) |          |
+--------------------+-------+----------+--------+---------+----------+
| เงินกู้ยืมระยะยาว      |       | 1,444    | 2      | (895,4  | 2,997    |
|                    |       | ,549,444 | ,448,4 | 52,370) | ,497,074 |
|                    |       |          | 00,000 |         |          |
+--------------------+-------+----------+--------+---------+----------+

  ------------------------ ------------------------ --------------- ------------
                                                    (หน่วย : บาท)    

                           ลักษณะความสัมพันธ์           สำหรับปีสิ้นสุดวันที่   
                                                    31 ธันวาคม พ.ศ.  

                                                    2551            2550

  รายได้และค่าใช้จ่าย                                                   

  บริษัทที่เกี่ยวข้องกัน                                                    

  ธนาคารนครหลวงไทย จำกัด    ผู้ถือหุ้น                                    
  (มหาชน)                                                           

  ดอกเบี้ยรับ                                          106,425         57,790

  ดอกเบี้ยจ่าย                                         147,802,339     53,136,914

  ค่าธรรมเนียมธนาคาร                                  13,660,994      3,914,415

  ค่านายหน้า                                          47,715          72,080
  ------------------------ ------------------------ --------------- ------------

2.  ความจำเป็นและความสมเหตุสมผลของรายการ

  การทำรายการระหว่างกันที่เกิดขึ้นเป็นความจำเป็นและมีความสมเหตุสมผลของการทำรายการเพื่อก่อให้เกิดประโยชน์สูงสุดของบริษัท
  โดยกรรมการตรวจสอบได้ให้ความเห็นว่าเนื่องจากบริษัทมีความจำเป็นต้องใช้เงินทุน

3.  มาตรการ/ขั้นตอนการอนุมัติการทำรายการระหว่างกัน

มาตรการการทำรายการระหว่างกัน:

  รายการระหว่างกันที่จะมีขึ้นในอนาคต ได้แก่
  รายการกู้ยืมเงินระยะสั้นจากกรรมการหรือผู้ที่เกี่ยวข้อง
  และรายการค้ำประกันเงินกู้ยืมของบริษัทที่ค้ำโดยกรรมการหรือผู้ที่เกี่ยวข้อง
  บริษัทได้มีมาตรการดังนี้

1)  กรณีรายการกู้ยืมเงินระยะสั้นจากกรรมการหรือผู้ที่เกี่ยวข้อง
    บริษัทจะออกตั๋วสัญญาใช้เงินชำระคืนเมื่อทวงถามโดยไม่ต้องมีหลักประกัน
    ในอัตราที่ต่ำกว่าอัตราดอกเบี้ยในท้องตลาด ได้แก่
    อัตราดอกเบี้ยประเภทเงินเบิกเกินบัญชีจากธนาคารสำหรับลูกค้าชั้นดี (MOR)
    อันส่งผลดีให้กับบริษัทในเรื่องของต้นทุนทางการเงิน
    รวมทั้งบริษัทไม่ต้องเสียค่าธรรมเนียมให้กับธนาคาร

2)  กรณีรายการค้ำประกันเงินกู้ยืมของบริษัทที่ค้ำโดยกรรมการหรือผู้ที่เกี่ยวข้อง
    บริษัทจะกำหนดให้กรรมการของบริษัท 2 ท่านคือ นายวิรัตน์ ชินประพินพร และนายโกวิท
    รุ่งวัฒนโสภณ เป็นผู้ค้ำประกันต่อไปและการค้ำประกันดังกล่าวจะไม่มีการคิดค่าธรรมเนียมใดๆ

ขั้นตอนการอนุมัติการทำรายการระหว่างกัน:

  บริษัทมีการกำหนดมาตรการในการทำรายการระหว่างกันของบริษัท
  และบุคคลที่อาจมีความขัดแย้งว่าผู้บริหารและผู้มีส่วนได้ส่วนเสียจะไม่สามารถเข้ามามีส่วนในการอนุมัติรายการดังกล่าว
  โดยบริษัทจะจัดให้คณะกรรมการตรวจสอบเป็นผู้ให้ความเห็นเกี่ยวกับความจำเป็น
  และความเหมาะสมของรายการนั้น
  โดยพิจารณาจากเงื่อนไขต่างๆให้เป็นไปตามการดำเนินธุรกิจตามปกติและตามเงื่อนไขการค้าโดยทั่วไป
  หรือราคายุติธรรม ซึ่งสามารถเปรียบเทียบได้กับรายการที่เกิดขึ้นกับบุคคลภายนอก
  หากเป็นรายการกู้ยืมเงินระยะสั้นจากกรรมการหรือผู้ที่เกี่ยวข้อง
  คณะกรรมการตรวจสอบจะพิจารณา ความเหมาะสมของอัตราดอกเบี้ยที่บริษัทต้องชำระ
  และพิจารณาเงื่อนไขต่างๆให้เป็นไปตามความจำเป็นและความสมเหตุสมผล
  อันจะก่อให้เกิดประโยชน์ในการดำเนินธุรกิจแก่บริษัท

  ในกรณีนอกเหนือจากรายการกู้ยืมเงินระยะสั้นจากกรรมการหรือผู้ที่เกี่ยวข้อง
  และรายการค้ำประกันเงินกู้ยืมของบริษัทที่ค้ำโดยกรรมการหรือผู้ที่เกี่ยวข้อง
  ที่บริษัทไม่สามารถหาราคาตลาดที่ใช้ในการเปรียบเทียบได้
  บริษัทจะพิจารณาให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการ
  และในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทจะได้ให้ผู้เชี่ยวชาญอิสระ หรือ ผู้สอบบัญชี
  ของบริษัทเป็นผู้ให้ความเห็นเกี่ยวกับรายการระหว่างกันดังกล่าว
  เพื่อให้สามารถนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี

  ทั้งนี้ คณะกรรมการบริษัทจะดูแลให้มีการปฏิบัติเป็นไปตามกฎหมายว่าด้วยหลักทรัพย์
  และตลาดหลักทรัพย์ รวม ทั้งข้อบังคับ ประกาศ คำสั่ง
  หรือข้อกำหนดของตลาดหลักทรัพย์แห่งประเทศไทย
  ตลอดจนถึงการปฏิบัติตามข้อกำหนดที่เกี่ยวกับการเปิดเผยข้อมูลการทำรายการที่เกี่ยวโยงและการได้มาหรือจำหน่ายทรัพย์สินที่สำคัญของบริษัทหรือ
  บริษัทย่อย

  นอกจากนี้ ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
  หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อยตามความหมายที่กำหนดไว้
  ตามประกาศตลาดหลักทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียนหรือการได้มาหรือจำหน่ายไปซึ่งสินทรัพย์ของบริษัทจดทะเบียนแล้วแต่กรณี
  บริษัทจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ

1.  นโยบายหรือแนวโน้มการทำรายการระหว่างกัน

  รายการระหว่างกันที่อาจเกิดขึ้นในอนาคตนั้น คณะกรรมการจะต้องปฏิบัติตามระเบียบต่างๆ
  ที่ได้กำหนดขึ้นและคณะกรรมการจะต้องไม่อนุมัติรายการใดๆที่ตนหรือบุคคลที่อาจมีความข้ดแย้งทางผลประโยชน์ในลักษณะอื่นใดกับบริษัท
  และต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

  ทั้งนี้ คณะกรรมการบริษัทจะดูแลให้การปฏิบัติเป็นไปตามกฎหมายว่าด้วยหลักทรัพย์
  และตลาดหลักทรัพย์ ข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
  รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยง
  และการได้มาหรือจำหน่ายทรัพย์สินที่สำคัญของบริษัทหรือบริษัทย่อย

  นอกจากนี้
  บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทโดยถือปฏิบัติให้เป็นไปตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย